**Tomasz Miroslaw Kuszczak** (polsk uttalelse [ˈtɔmaʂ ˈkuʂt͡ʂak]) (født 20. mars 1982) er en polsk tidligere fotballspiller.

Han har tidligere spilt for Śląsk Wrocław i Polen og for de tyske lagene KFC Uerdingen 05 og Hertha BSC Berlin, før han i 2004 gikk til engelske West Bromwich Albion. Sommeren 2006 gikk han til Manchester United etter en god sesong for West Brom i Premier League.

Han er mest kjent for sin fantastiske opptreden etter å ha kommet inn som innbytter for West Brom, mot nettopp Manchester United i 2004-05-sesongen. Han var til stor hjelp da West Brom tok et svært viktig ligapoeng i den mirakuløse sesongen. Hadde det ikke vært for Kuszczaks opptreden i denne kampen ville laget hans ha tapt, noe som ville ha ført til nedrykk fra Premier League.

Kuszczak har spilt 14 ganger for Polens U21-landslag. Han har ti landskamper for seniorlandslaget.

Spillerkarriere
---------------

Kuszczak hadde gått til Hertha Berlin i 2001, og hans kontrakt med Bundesliga-klubben hadde gått ut da han ble kjøpt av West Brom-manager Gary Megson den 14. juli 2004. Han hadde på denne tiden allerede spilt to landskamper. Hans debut på landslaget kom 11. desember 2003 mot Malta. Polen vant bortekampen 0-4. Han fikk sin debut for West Brom Albion den 18. september 2004 i Premier League-kampen mot Fulham på The Hawthorns. Kampen endte 1-1. Han spilte så i Ligacup-kampen mot Colchester United den 21. september 2004. Albion tapte 1-2.

Kuszczak hadde bare spilt én kamp i Premier League før West Broms kamp mot Manchester United, den nest siste i 2004-05-sesongen. West Bromwich kjempet i disse tider en hard kamp mot nedrykk. Men Kuszczak gjorde en fantastisk opptreden i denne kampen. Polakken kom inn som innbytter etter at førstekeeper Hoult måtte gi seg med skade i første omgang. West Brom klarte å klamre seg fast til et 1-1-resultat. Kuszczaks opptreden i denne kampen gjorde at han fikk sin første Man of the Match-pris i Premier League. I den neste kampen, sesongens siste kamp mot Portsmouth, gjorde Kuszczak nok en imponerende kamp. Han holdt buret rent for første gang og hjalp West Brom nok til at laget hans vant 2-0. Dermed hadde Tomasz og laget hans unngått nedrykk.

I 2005/2006-sesongen var det ventet at Kuszczak skulle være reservekeeper bak Chris Kirkland. Kirkland ble imidlertid skadet, og Kuszczak fikk sin første Premier League-kamp for sesongen den 30. oktober 2005. Han kunne ikke forhindre at Newcastle United vant 3-0. Siden da har den polske keeperen bare blitt bedre. Han ble etter hvert belønnet med å bli førstevalg på keeperplassen i West Brom. Selv da Kirkland returnerte fra skade fortsatte Kuszczak å stå fast i mål.

Den 15. januar 2006 gjorde Kuszczak en svært god opptreden mot Wigan Athletic. Han gjorde en matchvinnerredning på en avslutning fra Jason Roberts. West Brom vant kampen 1-0. Redningen ble kåret til *sesongens redning* av BBC-programmet Match of the Days seere. Hans imponerende spill for West Bromwich Albion, på tross av at klubben rykket ned, gjorde at han ble kalt opp til Polens 23 mann store tropp som skulle delta i fotball-VM 2006. Han var reservekeeper bak Artur Boruc i turneringen og fikk ikke spille.

Den 7. juli 2006 bekreftet West Bromwich Albion-manager Bryan Robson at Manchester United hadde lagt inn et bud på 2 millioner pund for Kuszczak. Den 3. august 2006 avslo West Bromwich Albion et bud på 2.5 millioner pund fra Manchester United for Kuszczak. West Brom krevde å få Uniteds stortalent Giuseppe Rossi motsatt vei på lån.

Den 10. august 2006 ble Tomasz Kuszczak kjøpt av Manchester United i en avtale som innebar at Englands U18-keeper Luke Steele og forsvarer Paul McShane gikk til West Bromwich Albion. Da Manchester United annonserte overgangen nevnte de ikke betingelsene. Dette førte til spekulasjoner om Kuszczak bare hadde blitt utlånt til United. Chief executive David Gill har senere gjort det hele klart:

«Tomasz vil være Manchester United-spiller de neste fire årene», uttalte han. «Hans første år i klubben vil være på utlån, mens han blir permanent vår i juli 2007».

«Vi ville aldri ha vært interessert i å låne en spiller, ikke en gang en spiller av Tomasz' kaliber. Vi håper at Tomasz vil være Manchester United-spiller i mange år».

Tomasz var det første året på lån før han signerte permanent for Manchester United etter det. Kuszczaks permanente overgang fra West Bromwich til Manchester United ble offisielt bekreftet 2. juli 2007.

Annet
-----

Under en privatlandskamp i forkant av 2006-VM mellom Polen og Colombia den 30. mai 2006, slapp Kuszczak inn et merkelig og spektakulært mål direkte fra motstanderens keeper, Luis Enrique Martínez.

Karriere som spiller (alle turneringer)
---------------------------------------

*Per 18. mai 2011*

|
|  |
| Klubb | Kamper | Mål | Periode |
| Polens flagg Śląsk Wrocław | 0 | 0 | 1998-1999 |
| Tysklands flagg KFC Uerdingen 05 | 0 | 0 | 1999-2000 |
| Tysklands flagg Hertha Berlin | 87 | 0 | 2000-2004 |
| Englands flagg West Bromwich | 31 | 0 | 2004 - 2006 |
| Englands flagg Manchester United | 6 | 0 | 2006-2007 (lån) |
| Englands flagg Manchester United | 26 | 0 | 2007 - |
| Englands flagg Watford | 0 | 0 | 2012 - (lån) |

Referanser
----------

1. ↑   Argentine Soccer Database, oppført som TOMASZ KUSZCZAK, BDFA player ID 47324[Hentet fra Wikidata]
2. ↑   transfermarkt.com, Transfermarkt spiller-ID 1320, besøkt 9. oktober 2017[Hentet fra Wikidata]

Eksterne lenker
---------------

* (en) Tomasz Kuszczak – FIFA Rediger på Wikidata

* (en) Tomasz Kuszczak – UEFA Rediger på Wikidata

* (en) Tomasz Kuszczak – Transfermarkt Rediger på Wikidata

* (en) Tomasz Kuszczak – Transfermarkt (manager) Rediger på Wikidata

* (en) Tomasz Kuszczak – national-football-teams.com Rediger på Wikidata

* (en) Tomasz Kuszczak – WorldFootball.net Rediger på Wikidata

* (en) Tomasz Kuszczak – Soccerbase.com Rediger på Wikidata

* (en) Tomasz Kuszczak – FootballDatabase.eu Rediger på Wikidata

* (en) Tomasz Kuszczak – Soccerway Rediger på Wikidata

* (en) Tomasz Kuszczak – EU-Football.info Rediger på Wikidata
* Tomasz Kuszczaks profil på united.no
* Tomasz Kuszczaks profil på manutd.com (engelsk)

| * v
* d
* r
Polens tropp – VM i fotball 2006 |
| --- |
| 
* 1 Boruc
* 2 Jop
* 3 Gancarczyk
* 4 Baszczyński
* 5 Kosowski
* 6 Bąk
* 7 Sobolewski
* 8 Krzynówek
* 9 Żurawski
* 10 Szymkowiak
* 11 Rasiak
* 12 Kuszczak
* 13 Mila
* 14 Żewłakow
* 15 Smolarek
* 16 Radomski
* 17 Dudka
* 18 Lewandowski
* 19 Bosacki
* 20 Giza
* 21 Jeleń
* 22 Fabiański
* 23 Brożek
* Landslagstrener: Janas

 | Flagget til Polen |